Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 30/05)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

KAΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ (x) ΠΓΕ ( )

Εθνικός αριθμός φακέλου: 6/2001

1. Αρμόδια εθνική αρχή Όνομα: Ministero delle Politiche agricole e forestali

Διεύθυνση: Via XX Settembre n. 20

I-00187 Roma

Τηλέφωνο (39) 06 481 99 68

Φαξ (39) 06 42 01 31 26.

2. Αιτούσα ομάδα 2.1. Όνομα: Consorzio Melinda scarl

2.2. Διεύθυνση: Via Tento, 200/9

I-38023 Cles (TN)

2.3. Σύνθεση: παραγωγοί/μεταποιητές

3. Τύπος του προϊόντος: Νωπά οπωροκηπευτικά - Κατηγορία 1.6.

4. Περιγραφή των προδιαγραφών

(σύνοψη προδιαγραφών σύμφωνα με το άρθρο 4 παράγραφος 2)

4.1. Ονομασία: "mela Val di Non"

4.2. Περιγραφή A) Ποικιλία

Τα μήλα με την ονομασία "mela Val di Non" Π.O.Π. παράγονται από τις ποικιλίες: Golden Delicious, Renetta Canada, Red Delicious.

B) Ιδιότητες του προϊόντος

Εξωτερική εμφάνιση

Κατά τη διάθεσή τους στο εμπόριο τα φρούτα πρέπει να είναι ολόκληρα, φρέσκα, υγιή, καθαρά και απαλλαγμένα από ξένα σώματα και οσμές.

Τα φρούτα πρέπει να έχουν την εξής μορφή:

- κωνική οβάλ για τις ποικιλίες Golden Delicious και Red Delicious·

- κωνική οβάλ ή πεπλατυσμένη για την ποικιλία Renetta Canada.

To σύνηθες χρώμα των φρούτων είναι:

- από πράσινο έως κίτρινο, μερικές φορές με μια κόκκινη πλευρά για την ποικιλία Golden Delicious·

- κόκκινο σε πράσινο φόντο για την ποικιλία Red Delicious·

- πρασινοκίτρινο με τραχύ φλοιό για την ποικιλία Renetta Canada.

Χημικές ιδιότητες

H περιεκτικότητα των φρούτων σε σάκχαρα πρέπει να αντιστοιχεί στις παρακάτω ελάχιστες τιμές:

- 12 °Brix για την Golden Delicious·

- 9 °Brix για την Red Delicious·

- 9 °Brix για την Renetta Canada.

Οι κατώτερες τιμές σχετικά με την οξύτητα πρέπει να είναι:

- 5 meq NaOH/100 g για την Golden Delicious·

- 3,5 για την Red Delicious·

- 8 για την Renetta Canada.

Επίσης, η ποικιλία Golden Delicious πρέπει να εμφανίζει στη συγκομιδή ελάχιστη τιμή του δείκτη Thiault

>ΑΝΑΦΟΡΑ ΣΕ ΓΡΑΦΙΚΟ>.

Φυσικές ιδιότητες

Οι τιμές σκληρότητας εκφραζόμενες σε kg/cm2 δεν πρέπει να είναι κατώτερες από:

- 5 για την Golden Delicious·

- 5,5 για την Red Delicious·

- 5 για την Renetta Canada.

Διαμέτρημα και κατηγορία

Η Π.Ο.Π "mela Val di Non" επιφυλάσσεται για τα μήλα που ανήκουν στις εμπορικές κατηγορίες Extra και I. Η μικρότερη διαμέτρηση καθορίζεται στα 65 mm. Οι ελάχιστες ποιοτικές απαιτήσεις για τις διάφορες ποικιλίες και κατηγορίες είναι αυτές που προβλέπονται από την κοινοτική νομοθεσία σύμφωνα με τον τροποποιημένο κανονισμό (EΚ) αριθ. 920/1989.

Οργανοληπτικές ιδιότητες

Τα αξιόλογα οργανοληπτικά χαρακτηριστικά των μήλων με την ονομασία "mela Val di Non" απορρέουν από τη σωστή ισορροπία των φυσικοχημικών ιδιοτήτων που περιγράφονται παραπάνω. Συγκεκριμένα:

- η ποικιλία Golden Delicious διακρίνεται για την τραγανότητα, για τη χυμώδη σάρκα και για την ιδιαίτερη γλυκόξινη γεύση·

- η ποικιλία Red Delicious χαρακτηρίζεται από μαλακότερη σάρκα και η γεύση της είναι κυρίως υπόγλυκη·

- η ποικιλία Renetta Canada έχει διαφορετική σύσταση και γεύση ανάλογα με την εποχή κατανάλωσης, η σάρκα μπορεί να είναι από τραγανή και υπόξινη μέχρι χυμώδης και γλυκιά, διατηρώντας ωστόσο ισχυρά τα ιδιαίτερα οργανοληπτικά χαρακτηριστικά.

4.3. Γεωγραφική περιοχή Η ζώνη παραγωγής της ποικιλίας με την ΠΟΠ "mela Val di Non" η οποία αντιστοιχεί στην υδρογραφική λεκάνη του ποταμού Noce που διασχίζει τη Val di Sole και τη Val di Non, αλλιώς ονομάζεται και Valli del Noce ή Anaunia και βρίσκεται στην αυτόνομη επαρχία του Trento.

Η περιοχή των δύο κοιλάδων περιέχει το σύνολο της έκτασης των παρακάτω δήμων:

Andalo, Amblar, Bresimo, Brez, Cagnò, Caldes, Campodenno, Castelfondo, Cavareno, Cavedago, Cavizzana, Cis, Cles, Cloz, Commezzadura, Coredo, Croviana, Cunevo, Dambel, Denno, Dimaro, Don, Flavon, Fondo, Livo, Malè, Malosco, Mezzana, Monclassico, Nanno, Ossana, Peio, Pellizzano, Rabbi, Revò, Romallo, Romeno, Ronzone, Ruffrè, Rumo, Sanzeno, Sarnonico, Sfruz, Smarano, Spormaggiore, Sporminore, Taio, Tassullo, Terres, Terzolas, Ton, Tres, Tuenno, Vermiglio, Vervò.

4.4. Δυνατότητα ελέγχου προέλευσης Ιστορικό - Οι ιστορικές αναφορές που δηλώνουν τη μακρά παράδοση καρποφόρων δέντρων στην εν λόγω περιοχή αποτελούν επαρκή στοιχεία ελέγχου προέλευσης του προϊόντος. H παράδοση αυτή ανάγεται πολλά χρόνια πριν όπως φαίνεται από την τοπωνυμία (το όνομα Malè προέρχεται από το λατινικό Maletum, δηλαδή "περιοχή των μήλων", όπως το Malosco) και από τις επίσημες ιστορικές πηγές (Carta di Regola του 1564 della Villa di Dardine και Carta di Regola di Cles του 1641).

Από μια επιστολή του 1739 φαίνεται πως μια οικογένεια ευγενών ζητά να στείλει στη Βιέννη ένα καλάθι με "μήλα rosmarini", που ήταν ήδη γνωστά εκείνη την εποχή για την εξαιρετική τους ποιότητα στην πρωτεύουσα της αυτοκρατορίας των Ασβούργων.

Από τις αρχές του 1800 οι πηγές πληθαίνουν και στο δεύτερο μισό του αιώνα οι οπωροκαλλιεργητές διακρίθηκαν και βραβεύτηκαν για την ποιότητα των φρούτων τους που παρουσιάστηκαν στις διεθνείς εκθέσεις εκείνης της εποχής.

Πολιτιστικές αναφορές - Στo χώρο της παραγωγής υπάρχουν πολυάριθμες μαρτυρίες μέσω της ζωγραφικής ή άλλων τεχνών που ανάγονται σε εποχές πριν από την Αναγέννηση, οι οποίες επιβεβαιώνουν ότι η σημασία του μήλου είναι συνυφασμένη με την περιοχή. Επίσης, είναι πλούσια η ποίηση γραμμένη σε διάλεκτο αφιερωμένη στο μήλο και στην παραγωγή φρούτων της κοιλάδας.

Κοινωνικές και οικονομικές αναφορές - Οι παραγωγοί των mela Val di Non, πάνω από 5000, που είναι οργανωμένοι κυρίως σε συνεταιρισμούς συντήρησης, επεξεργασίας και πώλησης, καθώς επίσης και το σημαντικό οικονομικό όφελος που απορρέει από τη διαχείριση των μέσων μεταφοράς, της ίδιας της επεξεργασίας και της συσκευασίας, αποτελούν το βασικό οικονομικό θεμέλιο των κοιλάδων στις οποίες παράγονται τα μήλα.

Ανιχνευσιμότητα - Όσον αφορά τον έλεγχο πιστοποίησης της προέλευσης του προϊόντος της παραγωγής ΠΟΠ, η απόδειξη της προέλευσης της ποικιλίας Mela Val di Non από τον οροθετημένο γεωγραφικό χώρο παραγωγής πιστοποιείται από τον οργανισμό ελέγχου που αναφέρεται στο άρθρο 7, βάσει πολυάριθμων υποχρεώσεων στις οποίες υπόκεινται οι παραγωγοί καθ' όλη τη διάρκεια της διαδικασίας παραγωγής.

Οι βασικές υποχρεώσεις, που εξασφαλίζουν την ανιχνευσιμότητα του προϊόντος σε κάθε φάση της διαδικασίας παραγωγής στις οποίες υπόκεινται οι παραγωγοί και οι συσκευαστές είναι οι παρακάτω:

- εγγραφή σε μητρώο των παραγωγών της Mela Val di Non·

- τήρηση κτηματολογίου όλων των εκτάσεων που καλλιεργείται η ποικιλία Mela Val di Non·

- τήρηση μητρώων παραγωγής και συσκευασίας.

4.5. Μέθοδος παραγωγής Συστήματα καλλιέργειας - Οι τεχνικές καλλιέργειας κτημάτων με μηλιές κατάλληλες να παράγουν την παραγωγή ΠOΠ mela Val di Non προέρχονται από τις παραδοσιακές τεχνικές και σκοπεύουν στη διατήρηση της σωστής ισορροπίας βλάστησης και παραγωγής για την παραγωγή προϊόντων υψηλής ποιότητας. Για το σκοπό αυτό τα συστήματα καλλιέργειας που χρησιμοποιούνται είναι a pieno vento και a fusetto.

Πυκνότητα φύτευσης - Δεν επιτρέπονται πυκνές φυτείες και ο αριθμός των δέντρων δεν πρέπει να ξεπερνάει τα 4800 ανά εκτάριο.

Διαχείριση του εδάφους - Οι παραδοσιακές τεχνικές παραγωγής που χρησιμοποιούνται στην περιοχή προβλέπουν χορτοκάλυψη στα κενά ανάμεσα στις σειρές καθ' όλη τη διάρκεια παραγωγής της φυτείας και το κόψιμο του χόρτου την άνοιξη και το καλοκαίρι. Οι τεχνικές αυτές έχουν ιδιαίτερη σημασία τόσο στη λίπανση του εδάφους, μέσω μιας συνεχούς φυσικής ανασύστασης των θρεπτικών στοιχείων, όσο και στη φυσική και βιολογική του δομή που προστατεύονται με τη διατήρηση και τον εμπλουτισμό οργανικών ουσιών. H προσθήκη ανόργανων θρεπτικών στοιχείων μειώνεται στο ελάχιστο.

Έλεγχος της παραγωγής - Ο έλεγχος του φορτίου παραγωγής για την επίτευξη της καλύτερης ποιότητας παραγωγής πραγματοποιείται με κατάλληλο κλάδεμα και αραίωση. Το κλάδεμα πρέπει να γίνεται χειρονακτικά κάθε χρόνο κατά τη διάρκεια της χειμερινής ανάπαυσης των δέντρων και να διασφαλίζει καλή σχέση μεταξύ καρποφόρων οφθαλμών και ευρωστίας.

Πότισμα - Η άρδευση θεωρείται απαραίτητη για παραγωγή ποιότητας και διενεργείται από το Μάρτιο έως τον Οκτώβριο ανάλογα με τις ανάγκες που υπάρχουν.

Η συγκομιδή - Η συγκομιδή πραγματοποιείται αποκλειστικά με χειρονακτικό τρόπο και πρέπει να γίνεται κατά τη διάρκεια του Αυγούστου, Σεπτεμβρίου, Οκτωβρίου και το πρώτο δεκαπενθήμερο του Νοεμβρίου σύμφωνα με τη φυσιολογική ωρίμανση της ποικιλίας.

Οι παραγωγές - Η μέγιστη παραγωγή δεν πρέπει να ξεπερνά τους 68 t/ha.

Συσκευασία - Τα μήλα με την ονομασία mela Val di Non πρέπει να συσκευάζονται σε συσκευασίες ώστε να φαίνεται καθαρά η ταυτότητα του προϊόντος.

4.6. Δεσμός Φυσικό περιβάλλον

Έδαφος: Η Mela Val di Non καλλιεργείται σε έδαφος κατάλληλο για την παραγωγή μήλων με υψηλά οργανοληπτικά και ποιοτικά χαρακτηριστικά. Είναι εδάφη τα οποία προέρχονται από κροκαλοπαγείς σχηματισμούς δολομιτικού τύπου που καθαυτά παρουσιάζουν ένα στοιχείο μοναδικότητας. Η εξαιρετική περιεκτικότητα σε εναλλάξιμο μαγνήσιο επισημαίνεται ως ιδιαιτερότητα των εδαφών αυτών, η οποία επιβεβαιώνεται συχνά με διπλάσιες τιμές από τις κανονικές σε άλλες περιοχές παραγωγής φρούτων.

Οι τιμές των οργανικών ουσιών, που βρίσκονται ανάμεσα στο 4 και στο 6 %, και του αζώτου είναι άριστες. Οι τιμές των άλλων μακροστοιχείων καθώς επίσης και των μικροστοιχείων είναι καλές.

Κλίμα: H υπερβολικά ευνοϊκή νότια νοτιανατολική θέση της περιοχής οπωροπαραγωγής συνοδεύεται από ένα κλίμα εύκρατο ωκεάνιο μέχρι ηπειρωτικό αλπικό, το οποίο μετριάζεται από την ιδιαίτερα τεκτονική μορφολογία στην παγωμένη λεκάνη.

Επισημαίνεται ότι οι μέτριες βροχοπτώσεις της περιοχής (κατά μέσο όρο 5-7 βροχερές μέρες κάθε μήνα) μπορούν να έχουν ως αποτέλεσμα σχεδόν 300 μέρες ηλιοφάνειας κατά τη διάρκεια του έτους. Η απόλυτη απουσία σύννεφων και ομίχλης κάθε εποχή, σε σχέση με τη χαμηλή ατμοσφαιρική υγρασία καθορίζει μια αυξημένη ατμοσφαιρική διαύγεια που επιτρέπει την πλήρη εκμετάλλευση της ηλιοφάνειας κατά τη διαδικασία βιοσύνθεσης των σακχάρων και απόκληση ενός μπουκέτου αρωμάτων, παράγοντες που χαρακτηρίζουν τα μήλα τα οποία παράγονται σε αυτή την ιδιαίτερη περιοχή οπωροπαραγωγής.

Ο αέρας είναι πολύ πιο καθαρός ακόμα και τις ζεστές ώρες της ημέρας, μια νότια αύρα φυσά τακτικά αργά το πρωί (ονομάζεται Ora del Garda) εξαιτίας της κίνησης αερίων μαζών προερχομένων από την εκτεταμένη λεκάνη της λίμνης Bènaco, της μεγαλύτερης λίμνης στην Ιταλία.

Σε όλη την περιοχή της παραγωγής ακόμα και η ποιότητα του αέρα ελέγχεται συνεχώς από το APPA (Agenzia provinciale per la protezione dell'ambiente) που μπορεί να επιβεβαιώνει την απουσία αστικής ατμοσφαιρικής ρύπανσης στην περιοχή παραγωγής των mela Val di Non.

Στην πρώτη φάση της ανάπτυξης των φρούτων, οι δροσερές θερμοκρασίες της άνοιξης ευνοούν την παρουσία φυσικής γιβερελλίνης στα φυτά, η οποία επιτρέπει ένα αποτελεσματικό κυτταρικό πολλαπλασιασμό δημιουργώντας φρούτα που είναι ιδιαίτερα τραγανά και μεγαλύτερα με φυσικό τρόπο που στην περίπτωση της ποικιλίας Delicious τα φρούτα έχουν κωνική οβάλ μορφή.

Η λογική άρδευση εμποδίζει το στρες της αύξησης και επιτρέπει μια ισορροπημένη ανάπτυξη της σάρκας και της επιδερμίδας, έτσι ώστε τα φρούτα να αναπτύσσονται αρμονικά κατά τη διάρκεια του καλοκαιριού έχοντας μια φλούδα που στην ποικιλία Delicious φαίνεται ιδιαίτερα λεία, απαλλαγμένη από ατέλειες που σχετίζονται με την τραχύτητα.

Επιπλέον, το αλπικό κλίμα (θερμές μέρες/ψυχρές νύχτες) επιτρέπει επίσης μια εξαιρετικά ευνοϊκή αναλογία ανάμεσα στα προϊόντα της φωτοσύνθεσης που παράγονται κατά τη διάρκεια της ημέρας και τη μέτρια απώλεια σακχάρων που κανονικά πραγματοποιείται τη νύχτα. Ο απολογισμός είναι πολύ θετικός δεδομένου ότι οι απώλειες των σακχάρων που οφείλονται στη βραδινή αναπνοή, οι οποίες είναι ευθέως ανάλογες με τις θερμοκρασίες που καταγράφονται στις νυχτερινές ώρες, περιορίζονται σαφώς από το ιδιαίτερα δροσερό κλίμα ακόμα και τις καλοκαιρινές νύχτες.

Οι ήρεμες νύχτες διαδραματίζουν ουσιαστικό ρόλο, οι οποίες αποτελούν τον κανόνα στην περιοχή και που φέρουν στα φρούτα που είναι στην ανάπτυξη και στην ωρίμανση μια πρωινή δροσιά η οποία πριν εξατμιστεί από τις πρώτες ακτίνες του ήλιου δροσίζει το φρούτο προκαλώντας μια ιδιαίτερη επιδερμική αντίδραση που του δίνει μια ρόδινη εμφάνιση η οποία φαίνεται επίσης στις ποικιλίες Golden Delicious και Renetta del Canada, ή μια έντονη λαμπερή κόκκινη εμφάνιση στη Red Delicious.

Ο φυσικός χώρος που εντάσσεται σε ένα αλπικό πλαίσιο το οποίο χαρακτηρίζεται από τυπικούς συνδυασμούς ανθέων και από ιδιαίτερη άγρια χλωρίδα που έχει περιγραφεί από βοτανολόγους και φυσιοδίφες, μαρτυρεί το περιβαλλοντικό και εδαφικό unicum μεταξύ καλλιέργειας και φύσης.

Ανθρώπινος παράγοντας

O ανθρώπινος παράγοντας, με την μακρά παράδοσή του, μαζί με το φυσικό περιβάλλον έχει συνεισφέρει με καθοριστικό τρόπο στον χαρακτηρισμό του ισχυρού δεσμού μεταξύ της ποικιλίας "Mela Val di Non" και της οριοθετημένης ζώνης παραγωγής όπως περιγράφεται στις σχετικές ιστορικές γραφές και επιβεβαιώνεται από μια σημαντική βιβλιογραφία ιστορικού, πολιτιστικού και επιστημονικού τύπου.

Χάρις στο βαθύ ρίζωμα του αγροτικού πληθυσμού στην εν λόγω ζώνη παραγωγής με όλη την παραδοσιακή εμπειρία του, με τις πολιτιστικές ικανότητές του που μεταβιβάστηκαν από γενιά σε γενιά, με τη συνεχή έρευνα και τη χρησιμοποίηση παραδοσιακών και ιδιαίτερων τεχνικών καλλιέργειας, έχουν καθορισθεί οι συνθήκες για την παγίωση της καλλιέργειας των μήλων μέχρι σήμερα, ως μια ιστορική, παραδοσιακή και πολιτιστική κληρονομιά όλης της περιοχής παρά μια ουσιαστική οικονομική πηγή.

Σήμερα από τα 35000 άτομα της εν λόγω περιοχής οπωροπαραγωγής, τα 15000 συμμετέχουν στον τομέα παραγωγής του μήλου.

Η ζωή του πληθυσμού της περιοχής καθορίζεται από τα φαινολογικά στάδια παραγωγής (συγκεκριμένα από την άνθηση, την ωρίμανση και τη συγκομιδή) και από πολλές λαϊκές γιορτές, πολιτιστικά γεγονότα και συγκεντρώσεις που συνδέονται με το μήλο διαφαίνεται η πραγματική σημασία που παρουσιάζει η καλλιέργεια σε μια ολοκληρωμένη ορεινή γεωργία τόσο για την προστασία του εδάφους και του φυσικού περιβάλλοντος όσο και για την πολιτιστική παράδοση.

Δεσμός περιβάλλοντος και ανθρώπινου παράγοντα

Από τους εξ' ολοκλήρου εξαιρετικούς δεσμούς που συνδέουν τους εν λόγω παράγοντες, γίνεται εμφανές ότι το φυσικό περιβάλλον, το κλίμα και ο ανθρώπινος παράγοντας των προαναφερθεισών κοιλάδων αποτελούν ένα αναπόσπαστο σύνολο.

Οι δεσμοί αυτοί έχουν συνεισφέρει στην επίτευξη μιας ονομαστής ποικιλίας μήλων τελείως ιδιαίτερης με μοναδικές οργανοληπτικές και ποιοτικές ιδιότητες, ώστε τα μήλα που προέρχονται από την κοιλάδα Val di Non να έχουν αποκτήσει μεγάλη φήμη τόσο στον κοινωνικό και οικονομικό τομέα όσο στον εμπορικό.

Από επίσημες έρευνες διαπιστώθηκε ότι πράγματι η ποικιλία μήλων Val di Non αποτελεί μια αυτόνομη κατηγορία, εδώ και πολλές δεκαετίες.

Επίσης, διαπιστώνεται ότι για το ίδιο διαμέτρημα και το ίδιο χρώμα, δηλαδή για την ίδια εμπορική κατηγορία, η ποικιλία mela Val di Non, σε αντίθεση με μήλα άλλων ποικιλιών, επιτυγχάνει συνεχώς τιμές κατά μέσο όρο ανώτερες κατά 20-25 % πλησιάζοντας ακόμα πιο αυξημένες τιμές της τάξεως του 40-45 %.

Επιπλέον, τονίζεται ότι η σταθερά αυξημένη τιμή, η οποία συνδυάζεται με την εν λόγω προέλευση, ισχύει και για τις τρεις ποικιλίες μήλων για τα οποία ζητήθηκε η ένδειξη ΠΟΠ mela Val di Non, δηλαδή για τις ποικιλίες Golden Delicious, Renetta del Canada και Red Delicious.

Η μεταβλητότητα που φυσικά χαρακτηρίζει το προϊόν, η οποία προκύπτει από πολλά αντικειμενικά αναλυτικά αποτελέσματα που περιγράφουν την ποιότητα των φρούτων της ποικιλίας mela Val di Non, συνδυάζεται με ένα ανώτερο ποιοτικό προφίλ που αναγνωρίζεται από τον καταναλωτή, ο οποίος είναι διατεθιμένος να πληρώσει υψηλότερη τιμή για τα μήλα που προέρχονται από την εν λόγω ζώνη παραγωγής.

Η ποικιλία mela Val di Non δεν εκτιμάται μόνο από τον καταναλωτή για τα ιδιαίτερα ποιοτικά χαρακτηριστικά που σχετίζονται με το περιβάλλον παραγωγής, αλλά είναι φημισμένη παντού όπως αποδεικνύεται από τη συμμετοχή της σε πολυάριθμες εκδηλώσεις με θέμα το συγκεκριμένο προϊόν σε εθνικό και διεθνές επίπεδο και από τις τιμητικές διακρίσεις που απέσπασε.

Εν κατακλείδι, τα αποτελέσματα αυτά οφείλονται σε μια "συνολική" πολιτιστική, εργασιακή και οικονομική συμμετοχή των κατοίκων της ζώνης παραγωγής της ποικιλίας mela Val di Non, οι οποίοι έχουν συνεισφέρει στον καθορισμό ενός ισχυρού δεσμού του ίδιου του προϊόντος με το περιβάλλον και ιδιαίτερα στην ανάπτυξη ενός βαθύτερου συναισθηματικού δεσμού στο πέρασμα των χρόνων μεταξύ των κατοίκων των σχετικών κοιλάδων και αυτού του ιδιαίτερου φρούτου.

4.7. Δομή του ελέγχου: Ονομασία: CSQA

Διεύθυνση: Via San Gaetano, 74

I-36016 Thiene (VI)

4.8. Σήμανση Στις συσκευασίες πώλησης ή σε κάθε φρούτο πρέπει να εμφανίζεται η ένδειξη D.O.P. [Προστατευόμενη Ονομασία Προέλευσης (ΠΟΠ)] mela Val di Non.

Στη δήλωση απαγορεύεται η προσθήκη οποιασδήποτε ένδειξης προέλευσης που δεν προβλέπεται από το παρόν έγγραφο ή συμπληρωματικές ενδείξεις που είναι δυνατόν να προκαλέσουν σύγχυση στον καταναλωτή.

4.9. Εθνικές απαιτήσεις: -

Αριθ. EΚ: IT/00197/2001/05.30.

Ημερομηνία παραλαβής του πλήρους φακέλου: 10 Ιουλίου 2002.